EEEF – EUROPEAN ENERGY EFFICIENCY FUND (Európsky fond energetickej efektívnosti)

Fond vznikol z iniciatívy Európskej komisie v roku 2010. Fond kombinuje verejné a súkromné zdroje, keďže jedným jeho zakladateľov je aj nemecká Deutche Bank. Cieľom fondu je prispieť k naplneniu stratégiu EÚ do roku 2020, takže okruh oprávnených projektov na financovanie spadá do obnoviteľných zdrojov energie, znižovania emisií skleníkových plynov, vrátane CO2, čistej mestskej dopravy a tiež energetickej efektívnosti. Jedným z hlavných motívov založenia fondu bolo aj podpora PPP projektov vo vybraných oblastiach. V podstate fond zameraním a podmienkami kombinuje existujúce nástroje, hlavne ELENA, NER300 a JESSICA, s tým rozdielom, že vzhľadom k svojej veľkosti sa zameriava skôr na menšie projekty.

Oprávnené projekty:

1. investície na území členských štátov EÚ
2. tri typy projektov:

1. Úspora energie a energetická efektívnosť.

1. PPP projekty v oblasti obnoviteľných zdrojov energie a/alebo energetickej efektívnosti, vrátane využívania metód IKT
2. investície do vysoko účinnej kombinovanej výroby tepla a energie, vrátane mikro-kogenerácií, lokálne siete rozvodov tepla/chladu, konkrétne z obnoviteľných zdrojov energie
3. miestna infraštruktúra, vrátane efektívneho verejného osvetlenia, verejnej infraštruktúry, vrátane osvetlenia, ukladania elektrickej energie, „inteligentné rozvody“
4. projekty v oblasti energetickej efektívnosti a obnoviteľných zdrojov využívajúce inovatívne nástroje a s potenciálom ekonomického rastu

2. Obnoviteľné zdroje.

1. napojenie rozvodov elektrickej energie z obnoviteľných zdrojov do siete nízkeho napätia (110 kV a menej); „inteligentné rozvody“, ktoré zvyšujú efektivitu prenosu energie z obnoviteľných zdrojov; skladovanie energie pre prípady núdze; decentralizácia rozvodov energie, napr. napojenie bioplynu do distribúcie zemného plynu; mikrovýroby energie z obnoviteľných zdrojov do 50kW (na úrovni domácností)

3. Investície do čistej dopravy:

1. investície do čistej dopravy, integráciu obnoviteľných zdrojov energie do dopravy s dôrazom na verejnú dopravu, elektrické alebo vodíkové vozidlá a znižovanie emisií CO2. Projekty by mali podporiť náhradu tradičných pohonných hmôt alternatívnymi palivami a vývojom vozidiel s nižšou spotrebou

Oprávnení žiadatelia:

1. miestne, regionálne samosprávy (obce, mestá, VÚC) ako aj verejné a súkromné entity, ktoré jednajú v mene samosprávy – napr. prevádzkovatelia verejnej dopravy, poskytovatelia sociálneho ubytovania, energetické podniky apod.

Nástroj technickej pomoci.

Je to súčasť EEEF s podobnými podmienkami ako ELENA.

1. dotácia až 90% na fázu prípravy projektu

Viac informácií:

<http://www.eeef.eu/>

verejne sprístupnené dielo MEDIA COELI ® podmienky: [www.mediacoeli.sk](http://www.mediacoeli.sk/detail-29-mediacoeli_Licen%C4%8Dn%C3%A1_dohoda_na_verejne_spr%C3%ADstupnen%C3%A9_diela_MEDIA_COELI_%C2%AE.html)

Komerčnú verziu, ktorá obsahuje naviac popis typov investicií, priebeh hodnotiaceho procesu (ako dlho a aký postup) a tiež informácie o nástroji technickej pomoci na predinvestičnú fázu projektov si môžete zakúpiť v našom e-obchode: <http://www.mediacoeli.sk/index.php?detailshop=1&cislo=19&img>=

Váš konzultant: